**Icoană pentru mine**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Icoană pentru mine

Prin geamul casei te-ai uitat

si-n liniștea din vale,

trei lăcrămioare-au supinat

si-au scuturat petale.

Si ochii ți s-au umezit

si inima se zbate,

ca dintr-un somn, ai tresărit

- afară e tot noapte-

Si ulițele sunt pustii

iar porțile închise,

numai în casa ta, făclii

stau necurmat, aprinse.

Si timpul trece, e târziu

Dar tu ești încă trează,

Privesti spre cerul auriu

Iar inima-ți veghează.

Durerea uneori învinge

căci singură ești mamă,

și-o lacrimă se prelinge

ușor, la tine-n palmă.

În casă ți-ai făcut altar

altar de rugăciune,

ai pus si dragostei si har

si lacrimi de tăciune.

Ai așezat si amintiri

țesute-n pocăință,

si cu versete din psaltiri

si fapte de credință-

Tu ai îngenuncheat mereu

pentru copiii si casă,

că poate, Bunul Dumnezeu,

Îi va aduce acasă.

Si ruga ta n-a incetat

ea stăruie-n durere,

tu stai cu suflet întristat

acolo în tăcere.

Si astăzi, iar, îmi amintesc

când înserarea vine,

tu ești măicuță, dar ceresc

icoană pentru mine.

M Horlaci. 18/2/16